STA พุ่งแรง 6% รับแผนดันบ.ลูก “ศรีตรังโกลฟส์” เข้าตลาดฯ ระดมทุนขยายธุรกิจ-ชำระเงินกู้
STA พุ่งแรง 6% รับแผนดันบ.ลูก "ศรีตรังโกลฟส์" เข้าตลาดฯ ระดมทุนขยายธุรกิจ-ชำระเงินกู้ โดย ณ เวลา 10.01 น. อยู่ที่ระดับ 12.30 บาท บวก 0.70 บาท หรือ 6.03% สูงสุดที่ระดับ 12.40 บาท ต่ำสุดที่ระดับ 11.80 บาท ด้วยมูลค่าการซื้อขาย 54.13 ล้านบาท 
STA พุ่งแรง 6% รับแผนดันบ.ลูก "ศรีตรังโกลฟส์" เข้าตลาดฯ ระดมทุนขยายธุรกิจ-ชำระเงินกู้
9 ก.ค. 2562

ผู้สื่อข่าวรายงานว่า ราคาหุ้น บริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10.01 น. อยู่ที่ระดับ 12.30 บาท บวก 0.70 บาท หรือ 6.03% สูงสุดที่ระดับ 12.40 บาท ต่ำสุดที่ระดับ 11.80 บาท ด้วยมูลค่าการซื้อขาย 54.13 ล้านบาท

โดยราคาหุ้น STA ปรับตัวขึ้นแรงเช้านี้รับข่าวที่ประชุมคณะกรรมการบริษัทอนุมัติแผนการออกและเสนอขายหุ้นสามัญที่ออกใหม่ของ บริษัท ศรีตรังโกลฟส์ (ประเทศไทย) หรือ STGT ต่อประชาชนทั่วไปเป็นครั้งแรก (IPO) และการนำ STGT เข้าจดทะเบียนในตลาดหลักทรัพย์แห่งประเทศไทย (ตลท.) และ/หรือตลาดหลักทรัพย์อื่น (Spin-Off)
โดยสัดส่วนหุ้นที่จะเสนอขาย IPO เป็นจำนวนไม่เกิน  31% ของทุนชำระแล้วทั้งหมดของ STGT ภายหลังการเสนอขายหุ้น IPO โดยคาดว่าจะแล้วเสร็จภายในไตรมาส 3/63
สำหรับการเสนอขายหุ้น IPO ครั้งนี้ จะช่วยลดภาระของบริษัทในการสนับสนุนด้านเงินทุนแก่ธุรกิจผลิตและจำหน่ายถุงมือยางที่ใช้ในทางการแพทย์และทางอุตสาหกรรมของบริษัทในระยะยาว เนื่องจาก STGT จะสามารถระดมทุนได้เองผ่านช่องทางตลาดทุน